Ministarstva finansija po kantonima u Federaciji Bosne i Hercegovine

**Ministarstvo finansija** (skraćeno **MF**) čini jedno od ministarstava kantonalnih vlada u Federaciji Bosne i Hercegovine, nadležno za finansije.

## Historija
1992. godine, nakon sticanja nezavisnosti Republike Bosne i Hercegovine od Socijalističke federativne republike Jugoslavije (SFRJ), osnovano je Ministarstvo finansija Republike Bosne i Hercegovine, a za ministra je tada imenovan Žarko Primorac.

Stvaranjem kantona u Federaciji Bosne i Hercegovine nakon potpisivanja Vašingtonskog sporazuma 1994. i Dejtonskog mirovnog sporazuma 1995. godine, stvorila je se potreba za upravljanje njihovim finansijama, pa su nakon toga formirana kantonalna ministarstva finansija.

## Nadležnosti
Glavna osoba u ministarstvu finansija je kantonalni/a ministar ili ministrica finansija, koji/a ima pravo na jednog sekretara, dok je broj pomoćnika i sektora nejedanko raspoređen po kantonima. U okviru ministarstva također djeluje i budžetski inspektorat, na čijem se čelu nalazi glavni budžetski inspektor.  
### Djelokrug
Kantonalna ministarstva finansija obavljaju poslove iz nadležnosti kantona Federacije Bosne i Hercegovine u oblasti finansija, to jest:

* praćenje finansijskih i kreditnih odnosa sa inozemstvom u okviru ovlašćenja Kantona, a po poslovima privrednih subjekata sa svog područja
* regulisanje novčanog i bankarskog sistema 
* održavanje i određivanje sistema taksi
* regulisanje igara na sreću 
* izrada i izvršenje kantonalnog budžeta i njegovih godišnjih obračuna
* finansiranje i osnivanje razvojnih i drugih fondova na nivou kantona
* regulisanje i praćenje rada službe za platni promet
* regulisanje sistema fondova
* inspekcijiski nadzor nad svim oblastima iz svojih nadležnosti
* pripremanje zakona i propisa iz svojih nadležnosti
* davanje mišljenja i preporuka na budžetske zahtjeve
* finansiranje općih i društvenih potreba
* utvrđivanje dinamike praćenja i planiranja nedostajućih sredstava, koncentraciju finansijskih sredstava
* osiguranje finansijskih tržišta i poboljšanje finansijskog sistema na prostoru Kantona
* ekonomsko-finansijske poslove u vezi kantonalne imovine

i vršenje drugih poslova iz ovih oblsti u skladu sa nadležnostima kantona. 

## Kantonalna ministarstva finansija

### Bosansko-podrinjski kanton Goražde
Na čelu ministarstva finansija Bosansko-podrinjskog kantona Goražde (skraćeno **MF BPKG**) se trenutno nalazi Nudžeim Džihanić. Sjedište ministarstva se nalazi na Trgu Branilaca 2 u Goraždu. 

### Hercegovačko-neretvanski kanton
Na čelu ministarstva finansija Hercegovačko-neretvanskog kantona (skraćeno **MF HNK**) se trenutno nalati Adnan Faladžić (SDA), dok je trenutni sekretar ministarstva Snježana Mucić. Sjedište ministarstva se nalazi u ulici Kneza Domagoja u Mostaru. Ministarstvo se sastoji od dva sektora: Sektor za budžet i fiskalnu politiku (Vejsil Cokoja) i Sektor za trezor (Nada Glibić). 

### Kanton 10
Na čelu ministarsrtva finansija Kantona 10 (skraćeno **MF K10**) se trenutno nalazi Stipan Šarac (HDZ BiH). Sjedište ministarstva se nalazi u ulici Kralja Zvonimira u Tomislavgradu. Ministarstvo se sastoji od četiri sektora: Sektor za računovodstvo (Ljiljana Semren), Sektor za opće i pravne poslove (Josip Ivković), Sektor za plaćanja i poravnjanja (Dragica Erceg), Sektor za trezor (Mara Sučić). 

### Posavski kanton
Na čelu ministarstva finansija Posavskog kantona (skraćeno **MF PK**) se trenutno nalazi Nada Ćulap (HDZ BiH). Sjedište ministarstva se nalazi u ulici Jug I u Orašju. 

### Kanton Sarajevo
Na čelu ministarstva finansija Kantona Sarajevo (skraćeno **MF KS**) se trenutno nalazi Davor Čičić (SDP), dok je trenutno sekretar ministarstva Zejna Avdić. Sjedište ministarstva se nalazi u ulici Maršala Tita 62 u Sarajevu. Ministarstvo se sastoji od tri sektora: Sektor za budžet i fiskalni sistem (Amina Moćević), Sektor za zaduživanje, servisiranje duga i razvoj (Elvedina Ademović)i Sektor za trezor (Sanel Gazija), dok je trenutna glavni budžetski inspektor Dževad Paradžik

### Srednjobosanski kanton
Na čelu ministarstva finansija Srednjobosanskog kantona (skraćeno **MF SBK**) se trenutno nalazi Zoran Marković (HDZ BiH), dok je trenutna glavna sekretarica Josipa Jurić. Sjedište ministarstva se nalazi u Vezirskoj ulici 62 u Travniku. Ministarstvo se sastoji od dva sektora: Sektor za trezor (Emir Đelilović) i Sektor za budžet (Ivana Vrdoljak). 

### Tuzlanski kanton
Na čelu ministarstva finansija Tuzlanskog kantona (skraćeno **MF TK**) se trenutno nalazi Miralem Nuhanović. Sjedište ministarstva se nalazi u Turailbegovoj ulici 40 u Tuzli. 

### Unsko-sanski kanton
Na čelu ministarsta finansija Unsko-sanskog kantona (skraćeno **MF USK**) se trenutno nalazi Zlatka Šepić. Sjedište ministarstva se nalazi u ulici Alije Đerzeleza 2 u Bihaću.

### Zapadnohercegovački kanton
Na čelu ministarstva finansija Zapadnohercegovačkog kantona (skraćeno **MF ŽZH**) se trenutno nalazi Toni Kraljević (HDZ BiH), dok se njegovo sjedište nalazi u ulici Kralja Zvonimira 1 u Ljubuškom. Ministarstvo se sastoji od dva sektora: Sektor za fiskalni sistem, proračun, zajedničke i opće poslove i Sektor za trezor. 

### Zeničko-dobojski kanton
Na čelu ministarstva finansija Zeničko-dobojskog kantona (skraćeno **MF ZDK**) se trenutno nalazi Andrej Kajić (HDZ BiH), dok je trenutni sekretar Adis Ćehić. Sjedište ministarstva se nalazi u Kučukovićkoj ulici 2 u Zenici. Ministarstvo se sastoji od tri sektora: Sektor za trezor (Nada Delibašić), Sektor za planiranje i izvršenje budžeta (Nermin Piljug) i Sektor za računovodstvo (Edina Dogan). Pored toga, u sastavu ministarstva se nalazi i Odjel za centralizovani obračun i isplatu plaća, sa Gabrijelom Delihasanović na čelu i sa sjedištem u ulici Mehmedalije Tarabara 15 u Zenici.

## Reference